section_heading: Panini
paragraph_text: Europska izdavačka tvrtka Panini pristupila je Digimonima na sasvim drugačiji način. Njemačka je napravila vlastitu adaptaciju anime epizoda, dok je Ujedinjeno Kraljevstvo tiskalo američke stripove, te kasnije prevelo njemačke (koji su bili temeljeni na epizodama iz druge sezone). No, uskoro su Britanci napravili vlastiti strip, s potpuno novom pričom, koji je izlazio u časopisima Digimon Magazine i Wickid. Iako je koncept bio nov, radnja je bila usko povezana s drugom sezonom. Uskoro su adaptirane i epizode Tamersa, koje su ipak više slijedile glavnu radnju, iako se znalo dogoditi da su neki dijelovi detaljnije objašnjeni nego što su to bili u animeu. Uskoro je Digimon Magazine uklonio izvorne britanske stripove i uvrstio isključivo prijevode njemačkih, no nedugo zatim je cijeli časopis, a time i stripovi, ukinut.